Врз основа на член 98, став 1, точка 1 од Законот за високото образование (Сл. весник на Република Македонија бр. 82/2018), а во врска со Уредбата со законска сила за примена на законот за високото образование за време на вонредна состојба (Службен весник на РСМ 76/20), Ректорот, на 07.05.2020, ја донесе следната:

**О Д Л У К А**

**за дополнување на одлуката за усогласување на начинот на спроведување на општите акти на Универзитетот за време на траење на вонредната состојба и мерките за спречување на појава, внесување, рано откривање, спречување на ширењето и сузбивањето на Корона вирус COVID – 19**

**Член 1**

Со оваа одлука се дополнува Одлуката за усогласување на начинот на примена на општите акти на ФОН Универзитетот за време на вонредната состојба и мерките за спречување на појава, внесување, рано откривање, спречување на ширењето и сузбивањето на Корона вирус COVID – 19.

**Член 2**

По член 18, се додава нов член 18 а кој гласи:

**„Обезбедување јавност на одбраната**

**18а**

Соопштение за јавната одбрана на трудовите се објавува на веб страната на Универзитетот.

Објавата од став 1 од овој член содржи податоци за видот на трудот, кандидатот, менторот, ден и час на одржување на одбраната.

Секој кој е заинтересиран да присуствува на одбраната, треба најдоцна 2 дена пред одржување на одбраната да се пријави со пополнување на формуларот за далечинско присуство на одбрана преку веб страната на Универзитетот.

По пополнувањето на формуларот од став 3 од овој член на гостите им се дава пристап до апликацијата Teams каде се спроведува јавната одбрана“.

**Член 3**

Оваа одлука стапува на сила со денот на донесувањето .

**Скопје, 07.05.2020**

**Р е к т о р**

**\_\_\_\_\_\_\_\_\_\_\_\_\_\_\_\_\_\_\_\_**

**проф. д-р Нано Ружин**